### NN 72/2022 (24.6.2022.), Odluka o naknadi za razvoj komunalnih vodnih građevina društva Vodoopskrba i odvodnja Zagrebačke županije d.o.o., Zagreb

Vodoopskrba i odvodnja Zagrebačke županije d.o.o.

1071

Na temelju čl. 52. st. 1. i čl. 56. Zakona o financiranju vodnog gospodarstva (»Narodne novine« broj 153/09, 90/11, 56/13, 154/14, 119/15, 120/16, 127/17 i 66/19) i čl. 23. st. 1. t. 4 Zakona o vodnim uslugama (»Narodne novine« broj 66/19) Skupština društva Vodoopskrbe i odvodnje Zagrebačke županije d.o.o. Zagreb, Koledovčina ulica 1, na 21. sjednici održanoj 14. lipnja 2022. godine, donijela je

ODLUKU

O NAKNADI ZA RAZVOJ KOMUNALNIH VODNIH GRAĐEVINA

Članak 1.

Ovom Odlukom o naknadi za razvoj komunalnih vodnih građevina (u daljnjem tekstu: Odluka) određuje se obveza plaćanja nak­nade za razvoj komunalnih vodnih građevina (u daljnjem tekstu: KVG) na području nadležnosti javnog isporučitelja vodnih usluga Vodoopskrbe i odvodnje Zagrebačke županije d.o.o., Zagreb, Koledovčina 1 (u daljnjem tekstu: Isporučitelj), i to:

• obveznici plaćanja naknade za razvoj,

• osnovica plaćanja,

• namjene kojima služi prihod od naknade za razvoj,

• visina naknade,

• način i rokovi plaćanja naknade te

• nadzor nad obračunom i naplatom naknade za razvoj.

Ova Odluka o naknadi za razvoj donosi se za razdoblje važenja plana gradnje komunalnih vodnih građevina za razdoblje 2021. do 2024. godine.

Članak 2.

Obračun i naplata naknade za razvoj u interesu je jedinica lokalne samouprave (u daljnjem tekstu: JLS) na vodoopskrbnom području, odnosno aglomeraciji u nadležnosti Isporučitelja.

Područje nadležnosti Isporučitelja obuhvaća područja JLS-a, odnosno: Grad Dugo Selo, Grad Ivanić-Grad, Grad Vrbovec, Grad Sv. Ivan Zelina, Općina Rugvica, Općina Brckovljani, Općina Križ, Općina Kloštar Ivanić, Općina Dubrava, Općina Gradec, Općina Farkaševac, Općina Rakovec, Općina Preseka, Općina Bedenica.

Naknada za razvoj prihod je Isporučitelja.

Članak 3.

Obveznik plaćanja naknade za razvoj je obveznik plaćanja cijene vodne usluge uz koju se obračunava naknada za razvoj.

Članak 4.

Osnovica za obračun naknade za razvoj je jedinica mjere isporučene vodne usluge, odnosno jedan kubni metar isporučene vode (1 m3).

Za obveznike plaćanja naknade kojima se ne isporučuje voda, osnovica za obračun naknade za razvoj je jedan kubni metar preuzete otpadne vode (1 m3) utvrđene mjernim instrumentom.

Ako obveznik plaćanja naknade iz st. 2. ovog članka nema ugrađeni mjerni instrument kojim se evidentira količina preuzete otpadne vode, osnovica obračuna naknade za razvoj je paušalni iznos potrošnje vode od 20 m3.

Članak 5.

Sredstva naknade za razvoj koriste se za financiranje gradnje KVG-a na području djelovanja Isporučitelja, odnosno za:

• izradu projektne i ostale pripremne dokumentacije te izradu studijskih analiza,

• otkup i uređenje zemljišta potrebnog za gradnju KVG-a te radi zaštite izvorišta u zonama sanitarne zaštite,

• rekonstrukciju, odnosno gradnju KVG-a,

• stručni nadzor nad rekonstrukcijom, odnosno gradnjom KVG-a,

• otplatu zajmova i kredita za gradnju KVG-a,

• ostala ulaganja u izgradnju KVG-a.

Članak 6.

Gradnja KVG-a iz čl. 5. ove Odluke vrši se sukladno Planu gradnje KVG-a koji je sastavni dio Poslovnog plana Isporučitelja, koji donosi Skupština Isporučitelja.

Gradnja KVG-a financira se sukladno odredbama važećih zakona iz:

• naknade za razvoj KVG-a,

• proračuna JLS-a, odnosno proračuna područne samouprave,

• sredstava državnog proračuna, vodnih naknada koje su prihod Hrvatskih voda i sredstava iz međunarodnih izvora,

• ulaganja budućih korisnika vodnih usluga, sa ili bez prava na povrat uloženih sredstava.

Članak 7.

Naknada za razvoj uvodi se u različitim visinama na području pojedinih JLS uslužnog područja Isporučitelja.

Naknada za razvoj sastoji se od zajedničkog dijela naknade za razvoj i posebnog dijela naknade za razvoj.

Zajednički dio naknade za razvoj plaćaju svi obveznici naknade za razvoj na cijelom uslužnom području, a prihod od naknade se koristi za dijelove sustava javne vodoopskrbe koji služe korisnicima vodnih usluga na cijelom uslužnom području ili njegovu pretežitom dijelu.

Prihod od zajedničkog dijela naknade za razvoj koristi se sukladno Planu gradnje komunalnih vodnih građevina prema načelu prvenstva u potrebi i načelu solidarnosti za otplatu kredita sufinanciranja ulaganja za projekt »Regionalni vodoopskrbni sustav Zagrebačke županije – Zagreb istok«.

Zajednički dio naknade za razvoj iznosi 1,19 kn/m³.

Posebni dio naknade za razvoj plaća se na području određene JLS, a prihod od naknade se koristi za razvoj dijelova sustava javne vodoopskrbe i/ili sustava javne odvodnje koji služi isključivo korisnicima vodnih usluga na području te JLS.

Posebni dio naknade za razvoj za sve korisnike vodnih usluga iznosi:

|  |  |  |
| --- | --- | --- |
| Redni broj | Jedinica lokalne samouprave | Iznos u kunama po m³ isporučene vodne usluge |
| 1. | Grad Dugo Selo, Dugo Selo, Josipa Zorića 1,  OIB: 25432879214 | 1,11 kn/m³ |
| 2. | Grad Sveti Ivan Zelina, Sveti Ivan Zelina, Trg Ante Starčevića 12, OIB: 49654336134 | 0,81 kn/m³ |
| 3. | Grad Vrbovec, Vrbovec, Trg Petra Zrinskog 9,  OIB: 44465794587 | 1,64 kn/m³ |
| 4. | Grad Ivanić-Grad, Ivanić-Grad, Park hrvatskih branitelja 1, OIB: 52339045122 | 0,81 kn/m³ |
| 5. | Općina Rugvica, Rugvica, Trg dr. Franje Tuđmana 1, OIB:07295007204 | 1,11 kn/m³ |
| 6. | Općina Križ, Križ, Trg Svetog Križa 5,  OIB: 94115544733 | 1,81 kn/m³ |
| 7. | Općina Brckovljani, Dugo Selo, Josipa Zorića 1,  OIB: 1393460673 | 0,81 kn/m³ |
| 8. | Općina Kloštar Ivanić, Kloštar Ivanić, Školska 22,  OIB: 18133797436 | 1,81 kn/m³ |
| 9. | Općina Dubrava, Dubrava, Braće Radić 2,  OIB: 37279932922 | 0,81 kn/m³ |
| 10. | Općina Gradec, Gradec, Gradec 13,  OIB: 16296383026 | 0,81 kn/m³ |
| 11. | Općina Farkaševac, Farkaševac, Farkaševac 43,  OIB: 13211120182 | 0,81 kn/m³ |
| 12. | Općina Preseka, Preseka, Preseka 57,  OIB: 67215702880 | 0,81 kn/m³ |
| 13. | Općina Bedenica, Bedenica, Bedenica 112,  OIB: 58056397897 | 0,81 kn/m³ |
| 14. | Općina Rakovec, Rakovec, Rakovec 54,  OIB: 68010393610 | 0,81 kn/m³ |

Članak 8.

Naknada za razvoj obračunava se putem računa za vodne usluge i iskazuje se kao zasebna stavka na računu.

Račun za isporučenu vodnu uslugu iz st. 1. ovog članka ispostavlja Isporučitelj.

Iznos naknade za razvoj ne podliježe obvezi plaćanja poreza na dodanu vrijednost.

Članak 9.

Način i rokovi uplate naknade za razvoj određuju se Odlukom o cijeni vodnih usluga koju donosi Isporučitelj.

Članak 10.

Isporučitelj u svojim poslovnim knjigama vodi prikupljenu nak­nadu za razvoj na zasebnom kontu, za svaku JLS te je u obvezi polugodišnje dostaviti svakoj JLS izvješće o prikupljenim i utrošenim sredstvima naknade za razvoj.

Članak 11.

Nadzor nad obračunom i naplatom naknade za razvoj provodi svaka JLS za svoje područje.

Članak 12.

Ova Odluka stupa na snagu danom donošenja, a primjenjuje se od 1. 7. 2022. godine.

Ova Odluka objavit će se u »Narodnim novinama« i na mrežnoj stranici Isporučitelja koji ju je dužan putem mrežne stranice držati dostupnom javnosti za cjelokupno vrijeme njezina važenja.

Isporučitelj je dužan ovu Odluku dostaviti Vijeću za vodne usluge u roku od 5 (pet) dana od donošenja.

Članak 13.

Stupanjem na snagu ove Odluke, prestaju vrijediti sve Odluke o obračunu i naplati naknade za razvoj donijete od strane JLS-a na području nadležnosti Isporučitelja, a koje su objavljene u:

Grad Dugo Selo, Odluka o naknadi za razvoj, klasa: 023-05/15-01/18, urbroj: 238/07-03-04/01-15-3 od 17. rujna 2015. godine objavljena u Službenom glasniku Grada Dugo Selo broj 5/2015 od 21. rujna 2015.

Grad Sveti Ivan Zelina, Odluka o obračunu i naplati naknade za razvoj sustava javne vodoopskrbe i javne odvodnje, klasa: 325-03/17-01/01, urbroj: 238/30-01-01/17-4 od 13. prosinca 2017. objavljen u Službenom glasniku Grada Sveti Ivan Zelina broj 25/2017 od 13. prosinca 2017.

Grad Vrbovec, Odluka o obračunu i naplati za razvoj sustava vodoopskrbe i sustava odvodnje, klasa: 363-05/11-01/4, urbroj: 238/25-01/11-1 od 7. lipnja 2011. godine objavljena u Glasniku Zagrebačke županije broj 20/2011. od 20. srpnja 2011. i Odluka o izmjenama Odluke o obračunu i naplati naknade za razvoj sustava vodoopskrbe i sustava odvodnje, klasa: 363-05/13-01/06, urbroj: 238/32-01/01-13-1 od 12. prosinca 2013. godine objavljena u Glasniku Zagrebačke županije broj 34-II-/2013 od 27. prosinca 2013.

Grad Ivanić-Grad, Odluka o uvođenju, visini obračuna i naplati naknade za razvoj na području Grada Ivanić-Grad, klasa: 021-05/16-01/9, urbroj: 238/10-01/05-16-3 od 12. listopada 2016. godine objavljenu u Službenom glasniku Grada Ivanić-Grad broj8/2016 od 13. listopada 2016.

Općina Rugvica, Odluka o naknadi za razvoj, klasa: 023-01/15-01/839, urbroj: 238/26-15-1 od 16. studenog 2015. godine, objavljene u Službenom glasniku Općine Rugvica broj 7/2015 od 17. studenog 2015.

Općina Križ, Odluka o uvođenju, visini obračuna i naplati nak­nade za razvoj na vodoopskrbnom području Općine Križ, klasa: 363-02/15-01/21, urbroj: 238/16-01-15-1 od 26. listopada 2015. godine, objavljenu u Glasniku Zagrebačke županije broj 31/2015 od 29. listopada 2015.

Općina Brckovljani, Odluka o obračunu i naplati naknade za razvoj, klasa: 023-05/16-01/130, urbroj: 238/04-16-1 od 19. rujna 2016. godine, objavljenu u Službenom glasniku Općine Brckovljani broj 9/2016 od 20. rujna 2016.

Općina Kloštar Ivanić, Odluka o uvođenju, visini obračuna i naplati naknade za razvoj javne vodoopskrbe i odvodnje na području Općine Kloštar Ivanić, klasa: 325-01/14-01-03, urbroj: 238/14-01/01-14-03 od 4. rujna 2014. godine, objavljenu u Glasniku Zagrebačke županije broj 21/2014 od 15. rujna 2014. godine.

Općina Dubrava, Odluka o naknadi za razvoj sustava vodoopskrbe i odvodnje, klasa: 363-02/11-01/2, urbroj: 238/05-01-11-1 od 27. siječnja 2011. godine, objavljenu u Glasniku Zagrebačke županije broj 6/2011 od 28. veljače 2011. i Odluka o izmjeni Odluke o naknadi za razvoj sustava Vodoopskrbe i odvodnje, klasa: 363-02/14-01/2, urbroj: 238/05-01-14-1 od 25. veljače 2014. godine objavljene u Glasniku Zagrebačke županije broj 6/2014 od 7. ožujka 2014.

Općina Gradec, Odluka o obračunu i naplati naknade za razvoj vodoopskrbe i odvodnje, klasa: 363-02/14-01/1, urbroj: 238/28-01-14-2 od 13. ožujka 2014. godine objavljene u Glasniku Zagrebačke županije broj 7/2014 od 20. ožujka 2014.

Općina Bedenica, Odluka o obračunu i naplati naknade za razvoj sustava javne vodoopskrbe i javne odvodnje, klasa: 325-01/18-01/1, urbroj: 238/01-01-17-1 od 31. siječnja 2018. godine, objavljene u Glasniku Općine Bedenica broj 1/2018 od 31. siječnja 2018.

Općina Rakovec, Odluka o obračunu i naplati naknade za razvoj, klasa: 363-01/11-01/18, urbroj: 238-25-11-01 od 18. siječnja 2011. godine objavljenu u Glasniku Zagrebačke županije broj 13/11 od 27. svibnja 2011.

Urbroj: 238/164-22-1322-14-Z-TM

Zagreb, 14. lipnja 2022.

Predsjednica Skupštine
 Ljubica Ambrušec, v. r.